Jedwabne
Jedwabne ass eng Klengstad am Nordoste vu Polen an der Woiwodschaft Podlaskie, 20 km nordëstlech vun der Kreesstad Łomża ewech.

Geschicht 

Jedwabne ass 1455 fir d'éischt ernimmt ginn an huet 1736 d'Magdeburger Stadrecht kritt. 1795 ass d'Stad u Preisen gaangen, vun 1807 un huet se zum Groussherzogtum Warschau gehéiert a vun 1815 un zum Kinnekräich Polen. 1866 verléiert Jedwabne d'Stadrecht, kritt et awer 1927 erëm. Am Éischte Weltkrich ass d'Stad 1915 zu 70 Prozent zerstéiert ginn.

Schonn am September 1939, zum Ufank vum Zweete Weltkriich, ass Jedwabne, wéi am geheimen Hitler-Stalin-Pakt virgesinn, vu sowjeteschen Truppe besat ginn. Am Juni 1941, beim Virstouss vun der Wehrmacht wärend der Operatioun Barbarossa, ass d'Stad vun Nazidäitschland besat ginn. Den 10. Juli 1941 hunn net-jiddesch Awunner wärend dem Pogrom vu Jedwabne 200 bis 300 jiddesch Matbierger massakréiert.

Um Spaweck 

Uertschaften a Polen
Gemengen a Polen
Stied a Polen
Massakeren
Woiwodschaft Podlaskie